หุ้นวันนี้
ระวังขาย
20 ส.ค. 2554

ระวังขาย
ตลาดหุ้นไทยวันที่ 8 เม.ย. ระวังแรงขายทำกำไรหลังจากขึ้นมาแรง เกาะติดกระแสลงทุนต่างชาติให้ดี
นายวรุตม์ ศิวะศริยานนท์ รองกรรมการผู้จัดการ บล.ฟินันเซีย ไซรัส กล่าวว่า อาจมีแรงขายทำกำไรของนักลงทุนออกมาหลังตลาดหุ้นไทยและตลาดหุ้นในต่างประเทศปรับตัวขึ้นมามากพอสมควร ประเมินแนวรับ 1,080 จุด แนวต้าน 1,092 จุด
บทวิเคราะห์ บล.เอเชีย พลัส ระบุว่า นักลงทุนต้องระมัดระวังอย่างสูง เพราะแรงซื้อของต่างชาติที่เข้ามาเพราะเป็นช่วงใกล้เลือกตั้ง ซึ่งอาจจะมาไวไปไว
ดัชนีวันที่ 7 เม.ย. ปิด 1,089.21 จุด เพิ่มขึ้น 13.08 จุด หรือ 1.22% มูลค่าซื้อขาย 42,517 ล้านบาท ต่างชาติซื้อสุทธิ 2,922 ล้านบาท สถาบันขาย 1,115 ล้านบาท บัญชี บล. ซื้อ 638 ล้านบาท และรายย่อยขาย 2,445 ล้านบาท